Jonathan Jansen tree op soos iemand wat nog nie vrede kon maak met wie hyself is nie. Vir iemand met sy intellek is dit nogal tragies. Herman, George
Van sy Kovsie-dae af was Jonathan Jansen al in die nuus vir sy ongelukkige woordkeuses. Dirk, Groot Brak
Fred Mouton, hou asseblief aan om ons dae op te kikker! Die een oor die "Soustrein" is van die bestes! Marina, Glentana
Fred Mouton jou bliksem! Dit was die beste spotprent van die jaar. Jy het ons dag gemaak! H. van Schalkwyk, Heidelberg
Dankie Dana vir die Touwsrivier-storie. Maar ek huil in my gemoed. Daar opgegroei. Petro (Stroebel) Heyns
Blykbaar word die staatsdiens as een van die junior departemente geag. Dit hoort nie so nie. 'n Regering is net so sterk as sy staatsdiens. Johan de Villiers, Oud-DG
Stem saam met Leser van Bredasdorp. Soms is Lynette Francis oorvriendelik, en net daarna kortaf. M. Louw, Villiersdorp
Behalwe vir die luukse items was Super Vrydag se spogpryse weinig beter as die gewone aanbiedings. Ben Haiser, Kaapstad
Die SAL is in die grond in bestuur deur onbevoegdes wat deur die regering aangestel is, maar nou vra die regering ons om kollektiewe verantwoordelikheid vir die SAL te aanvaar. Arrie, Panorama